**Sektor za socijalnu uključenost**

**Poziv za predloge projekata (CfP 06/2018)**

**Podrška organizacijama civilnog društva u sprovođenju**

**socijalno-inovativnih projekata**

## Osnovne informacije

Program „Unapređenje dobrog upravljanja i socijalne uključenosti na lokalnom nivou u Srbiji“ (Swiss PRO) poboljšaće lokalne kapacitete prvenstveno u **99 lokalnih samouprava** u regionu Šumadije i Zapadne Srbije i u regionu Južne i Istočne Srbije*[[1]](#footnote-1)* kako bi se primenili principi dobrog upravljanja (DU) u lokalnim politikama i propisima i time povećala socijalna uključenost. Švajcarska vlada je izdvojila 6,9 miliona dolara za Program za čije je sprovođenje odgovorna Kancelarija Ujedinjenih nacija za projektne usluge (UNOPS), u saradnji sa Stalnom konferencijom gradova i opština (SKGO).

Program mora da ispuni **dva glavna cilja:**

1. Da doprinese unapređenju znanja i veština organizacija i službenika;

2. Da pozitivno promeni obim i kvalitet javnih usluga koje se pružaju građanima, naročito onima iz ranjivih grupa.

Oba cilja dovešće do poboljšanih propisa, institucionalnih, tehničkih i ljudskih kapaciteta za unapređenje e-usluga. Osim toga, izgradnja kapaciteta biće omogućena lokalnim organizacijama civilnog društva (OCD), kao i institucijama koje se bave socijalnom uključenošću i rodnom ravnopravnošću.

Ukupno gledano, to će doprineti unapređenju vladavine prava na lokalnom nivou, povećanoj odgovornosti, transparentnosti, efikasnosti i delotvornosti lokalnih samouprava (LS) i konačno, poboljšanju kvaliteta života građana, naročito građana iz ranjivih grupa.

Program će koordinirati svoje aktivnosti sa ključnim institucijama na republičkom nivou, uz poštovanje nacionalnih strategija, zakona i relevantne razvojne dokumentacije, što će doprineti održivosti, obezbediti nacionalno vlasništvo i razviti nacionalne kapacitete. Sadržaj i obim Programa će u značajnoj meri upotpuniti Program podrške Evropske unije razvoju opština – Program EU PRO.

## Opravdanost intervencije

Na putu ka pristupanju EU Srbija ima veoma važan zadatak, a to je učešće u procesu socijalnog uključivanja. Kako bi ispunila zahteve i pratila EU trendove, Srbija mora dalje da razvija i unapređuje institucionalni okvir i metodologiju za praćenje politika socijalnog uključivanja i praksi na lokalnom nivou.

Na osnovu *Izveštaja o stanju institucionalnih kapaciteta, zapošljivosti ugroženih grupa i socijalnoj zaštiti u 34 grada i opštine u Srbiji[[2]](#footnote-2)*, koji je izrađen 2016. godine na uzorku od 34 opštine, zaključeno je da opštinama u velikoj meri nedostaje kapacitet za strateško planiranje i ostvarenje razvojnih ciljeva, i da bi LS trebalo da rade na unapređenju kapaciteta njihovih internih organizacija, razvoju ljudskih resursa i finansijskog upravljanja. Usluge socijalne zaštite u lokalnoj zajednici (USZLZ), u smislu mehanizma njihovog pružanja, u ove 34 opštine uglavnom su slabo razvijene ili još uvek nisu dostupne korisnicima. Ponuda usluga je vrlo skromna sa relativno malim brojem korisnika. Pored toga, veći deo usluga nije održiv pošto većina LS troši mala budžetska sredstva za ove usluge.

Kako bi se doprinelo smanjenom nivou socijalnog isključivanja u LS, Program će obezbediti podršku u aktivnostima socijalnih inovacija koje sprovode OCD u cilju zadovoljavanja potreba lokalnih ranjivih grupa, kao i poboljšanju celokupnih lokalnih praksi dobrog upravljanja.

Socijalne inovacije u ovom Programu tumače se u skladu sa pristupom Biroa evropskih političkih savetnika[[3]](#footnote-3) i treba ih uzeti u obzir prilikom primene u ovom Pozivu za predloge: [Socijalne] „inovacije koje su socijalne kako u pogledu ciljeva, tako i sredstava. Pre svega, socijalne inovacije definišemo kao nove ideje (proizvode, usluge i modele) koji istovremeno zadovoljavaju socijalne potrebe (delotvornije od alternativa) i stvaraju nove socijalne odnose ili saradnje. Drugim rečima, ove inovacije nisu dobre samo za društvo, već takođe povećavaju kapacitet društva za delovanje“.

## Ciljevi intervencije

**Krajnji cilj:** Poboljšati pristup lokalnih ranjivih socijalnih grupa[[4]](#footnote-4) njihovim pravima i potrebama putem boljeg obezbeđivanja politika i praksi socijalne uključenosti.

**Posebni cilj:** Poboljšati pristup pravima i ispunjavanju potreba najmanje 2.000 građana iz ranjivih grupa.

## Obim intervencije

Program će direktno podržati **do 25 lokalnih OCD** u sprovođenju **socijalno-inovativnih** **projekata** koji će se baviti potrebama lokalnih građana iz ranjivih grupa. Projekti će se birati, procenjivati i odobravati u **konkurentnom postupku**, dok će biti razmotrane sledeće **ključne tematske oblasti:**

1. **Osnaživanje ranjivih grupa** putem zapošljavanja, obrazovanja i obuke, sa posebnim fokusom na ranjive žene, Rome, osobe sa invaliditetom, mlade i korisnike socijalne pomoći u cilju njihovog poboljšanog socijalnog uključivanja;
* Podržati zapošljivost i veštine onih koji ne rade i nisko kvalifikovanih osoba kroz intenzivniji, fleksibilniji i specijalno prilagođen pristup, tj. obuku na radu
* Povezati se sa poslodavcima kako bi ih ohrabrili da obezbede prekvalifikaciji, sticanje novih kvalifikacija i zapošljavanje iz prioritetnih grupa
* Formalno ili neformalno učenje kroz obuku za stručno osposobljavanje
1. **Povećati dostupnost javnih usluga**, tj. ravnopravan pristup tim uslugama i povećati efikasnost, delotvornost i pravednu distribuciju (uključujući zdravstvene, obrazovne usluge i usluge socijalne zaštite), za lokalne ranjive grupe;
* Podrška za sve prepreke i probleme koji treba da se razmotre, pre svega bolesti ili redovne zdravstvene preglede, podrška deci u obrazovanju, podrška u oblasti socijalne zaštite, itd.

## Smernice za podnosioce prijava

#### 5.1 Opšti kriterijumi podobnosti

Da bi bio podoban za podršku, podnosilac prijave mora da ispuni sledeće kriterijume:

* Da bude valjano registrovana neprofitna organizacija ili udruženje građana (OCD) **sa sedištem u jednoj od 99 opština** u okviru Područja odgovornosti Programa Swiss PRO (POP). Organizacije sa sedištem van Područja odgovornosti Programa Swiss PRO nisu kvalifikovane za ovaj Poziv.
* Samo OCD koje su zakonski **registrovane u periodu od minimum 1 (jedne) godine** sa jasnom i u praksi dokazanom evidencijom iz prethodnih projekata koji su obuhvatili međunarodne donatore i organizacije.
* Za predloge projekata koji uključuju **pružanje posebnih usluga socijalne zaštite**, data **OCD mora da ima licencu** za pružanje predloženih usluga socijalne zaštite, **sa najmanje dve godine iskustva** u pružanju takvih usluga.
* **Jedan podnosilac može podneti samo jedan predlog projekta. Jedan podnosilac može da dobije samo jedan grant.**

**Ovaj Poziv podstiče romske OCD da se prijave i kao partnerstvo** formalizovano putem zakonski obavezujućeg ugovora **između OCD i LS.**

#### Odabir projekata

* Projekti koji će biti podržani biraće se **kroz konkurentni postupak**.
* Program Swiss PRO **nema** obavezu da potroši raspoloživa sredstva na ovu aktivnost i finansiraće **samo** kvalitetne projekte koji ispunjavaju određene kriterijume, na osnovu njihove relevantnosti, očekivanih ishoda/uticaja i održivosti predložene intervencije.
* Predlog projekta biće odbačen ako nije dostavljen u skladu sa zahtevima i kriterijumima za ovaj predlog, ako je nepotpun ili ako je dostavljen posle krajnjeg roka. Ova odluka biće konačna.
* Geografska i tematska zastupljenost biće uzeta u obzir prilikom odabira predloga projekata.

#### 5.3 Trajanje projekata

Sprovođenje aktivnosti u okviru projekata trajaće **maksimalno 12 (dvanaest) meseci**, a **minimum 8 (osam) meseci** od dana potpisivanja ugovora o bespovratnim sredstvima.

#### 5.4 Iznos bespovratnih sredstava

Ukupan iznos dostupan u okviru ovog Poziva za predloge je **350.000 EUR (u RSD).** Swiss PRO nema obavezu da potroši sva sredstva na ovu aktivnost i finansiraće samo projekte koji ispunjavaju određene kriterijume i odabrane kroz transparentan i konkurentan postupak.

**Minimalna vrednost bespovratnih sredstava po projektu je 10.000 EUR (u RSD), a maksimalna 14.000 EUR (u RSD).**

**5.5 Održivost**

Od podnosilaca prijava se očekuje da u prijavi pokažu jasan i nedvosmislen način na koji će projekat nastaviti da funkcioniše nakon zvaničnog završetka korišćenja bespovratnih sredstava. Održivost će imati odlučujuću ulogu prilikom evaluacije predloga projekata.

**5.6 Neprihvatljive aktivnosti i troškovi**

Sledeće aktivnosti i troškovi neće se smatrati prihvatljivim:

1. Projekti koji se ne bave izričito gore navedenim temama
2. Projekti čiji je cilj popunjavanje praznina u finansiranju iz tekućih aktivnosti
3. Aktivnosti koje mogu adekvatnije da se finansiraju iz ostalih izvora finansiranja
4. Aktivnosti u kojima znatan deo budžeta pokriva periodične troškove odnosno troškove osoblja
5. Putni troškovi, ugostiteljski troškovi odnosno troškovi konferencijskih usluga koji nemaju osnov u obrazloženju projekta
6. Projekti koji su fokusirani na istraživačke ili promotivne aktivnosti bez posebnih ishoda
7. Obimne kupovine hardvera/softvera bez pravog osnova u obrazloženju projekta
8. Stavke budžeta, uključujući kancelarijske troškove, naknade ili plate, koji se već finansiraju iz nekih drugih izvora (ostali projekti, ostale organizacije – javne ili civilne itd.)
9. Svi troškovi nastali pre početka projekta ili akumulirani nakon završetka projekta

## Kriterijumi za odabir

Tehnička evaluacija dobijenih predloga biće obavljena u skladu sa sledećim kriterijumima za odabir:

|  |  |
| --- | --- |
| **KRITERIJUMI** | **MAKS. BROJ BODOVA** |
| **1 Operativni kapacitet** | **15** |
| * 1. Da li podnosilac prijave ima iskustva u upravljanju projektima?

*Podnosiocima sa referencama o uspešnoj realizaciji tri ili više projekta (npr. Projekti koji obuhvataju usluge socijalne zaštite, međunarodne donatore itd.) biće dodeljeno pet (5) bodova* | 5 |
| * 1. Da li podnosilac prijave poseduje znanje o pitanjima kojima se treba pozabaviti?

*Podnosiocima sa referencama o tri ili više aktivnosti ili projekta u vezi sa pristupom socijalnim inovacijama biće dodeljeno pet (5) bodova* | 5 |
| * 1. Da li je podnosilac obavio procene potreba ranjivih grupa u lokalnim zajednicama i o kreiranju, predlaganju i primeni traženih rešenja za te potrebe, koja bi želeo da uvede?

*Podnosiocima sa obavljenim procenama biće dodeljeno pet (5) bodova* | 5 |
| **2 Relevantnost aktivnosti** | **25** |
| * 1. Koliko je predlog relevantan za ciljeve i prioritete Poziva za predloge?
 | 10 |
| * 1. Koliko su jasno definisani i strateški odabrani oni koji su uključeni (krajnji korisnici, ciljne grupe)? Da li su njihove potrebe jasno definisane i da li ih predlog razmatra na adekvatan način?
 | 5 |
| * 1. Da li predlog sadrži posebne elemente dodate vrednosti, kao što je zagovaranje rodne ravnopravnosti i jednakih mogućnosti ili se bavi višeslojnom ranjivošću (kao što su obrazovanje, zdravstvo, stanovanje, društveni angažman, međuetnička i interkulturna interakcija), ili inovacijama i najboljim praksama?
 | 10 |
| **3 Delotvornost i izvodljivost aktivnosti** | **15** |
| * 1. Da li su predložene aktivnosti adekvatne, praktične i dosledne ciljevima i očekivanim rezultatima?
 | 5 |
| * 1. Da li je akcioni plan jasan i izvodljiv?
 | 5 |
| * 1. Da li predlog sadrži objektivno proverljive pokazatelje za učinke i ishode aktivnosti?
 | 5 |
| **4 Uticaj aktivnosti** | **30** |
| * 1. Koliki je broj ljudi za koje se očekuje da će imati koristi od socijalno inovativnih aktivnosti?

*Projekti sa najmanje 15 korisnika dobiće deset (10) bodova, a dodatnih deset (10) bodova biće dodeljeno projektima sa više od 15 korisnika* | 20 |
| * 1. Koliki je broj indirektnih korisnika za koje se očekuje da će imati koristi nakon sprovođenja predloga (članovi porodica direktnih korisnika, ostali građani) i da li je podnosilac prijave obezbedio verodostojnu argumentaciju za svoje tvrdnje?

*Od jedne do tri osobe – pet (5) bodova; više od deset osoba – 5 bodova* | 10 |
| **5 Budžet i isplativost aktivnosti** | **15** |
| * 1. Da li se aktivnosti adekvatno reflektuju u budžetu?
 | 5 |
| * 1. Da li je odnos između procenjenih troškova I očekivanih rezultata zadovoljavajući?
 | 10 |
| **UKUPNO BODOVA** | **100** |

U obzir će biti uzete samo prijave koje su dobile ukupan broj od minimum 60 bodova.

## Postupak prijavljivanja

####

#### 7.1. Obrasci za prijavu i propratna dokumenta

Podnosilac mora da podnese sledeće obrasce za prijavu **na engleskom jeziku:**

* **Obrazac za podnošenje zahteva (Aneks 1)**
* **Obrazac prijave za predlog projekata (Aneks 2)**
* Detaljan **predlog budžeta za projekat** prikazan na tabeli **(Aneks 3).** *Molimo da vodite računa o tome* da sve nabavke koje treba da obavi Swiss PRO moraju da budu izražene **bez uračunatog** PDV-a, to jest – molimo da navedete iznose u budžetu u skladu sa time. Molimo da navedete šta očekujete da Swiss PRO nabavi i koji bi bio vaš doprinos (npr. sirovine itd.). Molimo da vodite računa o tome da vaši doprinosi u realizaciji projekta moraju da uključe PDV.
* **Logički okvir (Aneks 4)**
* **Plan rada**, uključujući strukturu ljudskih i ostalih resursa **(Aneks 5)**
* **Informacije o OCD kao podnosiocu predloga**, sa registracionim, finansijskim i ostalim relevantnim dokumentima **(Aneks 6)**
* Dodatna dokumentacija koja može da se podnese uz prijavu: preporuke, relevantna pisma podrške, dokaz o prethodno sprovedenim projektima i slično.
* U slučaju partnerstva sa LS, treba podneti Ugovor o partnerstvu ili Pismo o namerama za sklapanje Ugovora o partnerstvu.

#### 7.2 Gde i kako poslati prijavu

* Obrazac prijave mora se **podneti mejlom u PDF formatu (potpisan, pečatiran i skeniran)** i u originalnom editabilnom formatu, koristeći Word i Excel. Potpisane, pečatirane i skenirane verzije moraju da sadrže ista dokumenta za prijavu kao i elektronske verzije u originalnom editabilnom formatu. U slučaju neslaganja prednost će imati potpisana, pečatirana i skenirana verzija.
* Podnosilac mora da dostavi obrasce prijave **na engleskom jeziku**.
* Ukupna veličina mejla sa prijavom **ne sme da premaši 20 MB** jer je to maksimalno dozvoljena veličina mejla koju prihvata UNOPS server. Ako je prijava veća od 20 MB, dokumenta bi trebalo poslati u nekoliko mejlova, pri čemu pojedinačni mejlovi ne smeju da premaše prag od 20 MB. Svaki deo prijave trebalo bi numerisati u polju za predmet mejla (predmet mejla/broj).
* **Prijave se moraju dostaviti na sledeću mejl adresu**:

rsoc.applications@unops.org

Automatsko obaveštenje o isporuci uslediće posle uspešnog podnošenja elektronske prijave.

* Elektronska prijava mora se poslati sa **predmetom mejla** koji se sastoji od referentnog broja i naziva Javnog poziva (npr. CFP 06-2018 – Podrška organizacijama civilnog društva u sprovođenju socijalno-inovativnih projekata), uključujući ime podnosioca (OCD na osnovu registracije u Agenciji za privredne registre Srbije).
* **Zahteve za objašnjenje** treba dostaviti na sledeću mejl adresu:

rsoc.cfp.clarifications@unops.org

* **Krajnji rok za podnošenje Prijava je 3. avgust 2018. godine. Sve prijave podnete posle tog roka biće odbijene.**
* Prijave **moraju da stignu pre ponoći po lokalnom vremenu** na dan zatvaranja Javnog poziva. Podnosioci se ljubazno mole da blagovremeno podnesu prijave jer kasne isporuke zbog spore internet konekcije ili ostalih problema povezanih sa mrežom/hardverom/softverom mogu da dovedu do odbijanja prijave kao nevažeće. Biće prihvaćene samo prijave primljene preko UNOPS mejl servera.
* Podnosioci moraju da provere da li su njihove Prijave potpune na osnovu Kontrolne liste. **Nepotpune prijave mogu da budu odbijene.**
* Prijave poslate na neki drugi način (npr. faksom, poštom ili koje se lično uručuju) ili na neki drugi mejl, a ne na onaj koji je naveden u Javnom pozivu, biće odbijene. **Neće biti prihvaćene rukom popunjene prijave.**
* UNOPS zadržava pravo da zahteva originalne verzije dostavljenih dokumenata od podnosilaca tamo gde/kada je neophodna originalna dokumentacija ili neki poseban dokument za Evaluacioni tim.
1. **Brendiranje i vidljivost**

Od korisnika će se očekivati da poštuju zahteve u pogledu komunikacija i vidljivosti postavljene u Swiss PRO. Program će korisnicima obezbediti adekvatne smernice i ostale informacije pre početka sprovođenja projekta.

Ovi zahtevi obuhvataju pisani i vizuelni identitet Swiss PRO, donatora i agencije zadužene za sprovođenje, a odnose se na štampane, elektronske i sve ostale materijale, prezentaciju, banere, pozivnice, znakove, table ili robu kupljenu sredstvima koja su obezbedili donatori i kojima upravlja Swiss PRO.

1. **Praćenje, izveštavanje i evaluacija**

Korisnici moraju da prate svoje projekte i da pripreme relevantnu evidenciju, uključujući fotografije, koja mora biti uključena u sve izveštaje.

Od korisnika će se očekivati sledeći izveštaji:

* Mesečni izveštaji o napretku (posle prvog meseca i svakog petog dana sledećeg meseca)
* Izveštaj o postignutim rezultatima posle 80% potrošene prve tranše, uključujući finansijski aspekt, i mora biti sastavljen na engleskom
* Konačni izveštaj koji procenjuje i analizira sprovedeni projekat, njegove učinke i ishode, koji se podnosi 30 dana posle završetka projekta. Konačni izveštaj obuhvata narativne i finansijske aspekte, uključujući fotografije, i mora biti sastavljen na engleskom. Ovi izveštaji smatraće se javnim informacijama.

Swiss PRO će pratiti sprovođenje i kontrolisati korisnike. Korisnik može da bude procenjen u svakom trenutku tokom sprovođenja projekta, a naknadne mere mogu biti preuzete u skladu sa nalazima procene. Dinamika plaćanja biće povezana sa ključnim događajima u projektu i nalazima dobijenim prilikom verifikacionih poseta u okviru Programa.

1. **Dodatna prednost**

Uspešni predlozi projekata **moraju da pokažu** svest o zahtevima za dobrim upravljanjem i rodnom osetljivošću na osnovu svojih internih kriterijuma za korisnike, kao i za izveštavanjem o rodno razvrstanim podacima. Podnosilac **mora** jasno da naznači kako će ranjive i marginalizovane grupe biti uključene, odnosno kako će imati koristi od projekta.

####  Indikativni vremenski okvir

|  |  |
| --- | --- |
| **Aktivnost** | **Vremenski okvir / krajnji rok** |
| **Objavljivanje Javnog poziva** | 20. jun 2018.  |
| **Informativne sesije o Pozivu** | 25. jun – 6. jul 2018. |
| **Krajnji rok za podnošenje prijava** | 1. avgust 2018.
 |
| **Informacije o rezultatima evaluacije**  | Kraj avgusta 2018.  |
| **Potpisivanje Ugovora** | Septembar 2018. |

1. **Spisak aneksa**

**DOKUMENTA KOJA SE POPUNJAVAJU [[5]](#footnote-5):**

Aneks 1: Obrazac za podnošenje zahteva (Word format)

Aneks 2: Obrazac prijave za predlog projekata (Word format)

Aneks 3: Budžet (Excel format)

Aneks 4: Logički okvir (Excel format)

Aneks 5: Plan rada

Aneks 6: Informacije o OCD kao podnosiocu predloga

**INFORMATIVNA DOKUMENTA:**

Aneks 7: Kontrolna lista za prijavu

Aneks 8: Ugovor o donaciji UNOPS-a za bespovratna sredstva sa opštim uslovima (model)

Aneks 9: Swiss PRO Narativni izveštaj o bespovratnim sredstvima (model)

Aneks 10: Swiss PRO Finansijski izveštaj o bespovratnim sredstvima (model)

Aneks 11: Spisak LS u programskom području odgovornosti

1. Područje odgovornosti Programa: Aleksandrovac, Aleksinac, Aranđelovac, Arilje, Babušnica, Bajina Bašta, Batočina, Bela Palanka, Blace, Bogatić, Bojnik, Boljevac, Bor, Bosilegrad, Brus, Bujanovac, Crna Trava, Čačak, Čajetina, Ćićevac, Ćuprija, Despotovac, Dimitrovgrad, Doljevac, Gadžin Han, Golubac, Gornji Milanovac, Ivanjica, Jagodina, Kladovo, Knić, Knjaževac, Koceljeva, Kosjerić, Kragujevac, Kraljevo, Krupanj, Kruševac, Kučevo, Kuršumlija, Lajkovac, Lapovo, Lebane, Leskovac, Loznica, Lučani, Ljig, Ljubovija, Majdanpek, Mali Zvornik, Malo Crniće, Medveđa, Merošina, Mionica, Negotin, Niš, Nova Varoš, Novi Pazar, Osečina, Paraćin, Petrovac na Mlavi, Pirot, Požarevac, Požega, Preševo, Priboj, Prijepolje, Prokuplje, Rača, Raška, Ražanj, Rekovac, Sjenica, Smederevo, Smederevska Palanka, Sokobanja, Surdulica, Svilajnac, Svrljig, Šabac, Topola, Trgovište, Trstenik, Tutin, Ub, Užice, Valjevo, Varvarin, Velika Plana, Veliko Gradište, Vladimirci, Vladičin Han, Vlasotince, Vranje, Vrnjačka Banja, Zaječar, Žabari, Žagubica, Žitorađa. [↑](#footnote-ref-1)
2. Procena 34 opštine obavljena je u okviru Evropskog Programa PROGRES, u saradnji sa Centrom za socijalnu politiku [↑](#footnote-ref-2)
3. BEPA, 2011, str. 33 [↑](#footnote-ref-3)
4. Program će kao glavnu ciljnu grupu imati osobe sa invaliditetom, žene sa sela i ostale ugrožene grupe žena, Rome i ostale pojedince/grupe sa višeslojnom ranjivošću. Program Swiss PRO će sledeće socijalne grupe, kako iz gradskih, tako i iz seoskih područja, smatrati ranjivim grupama koje će takođe biti uzeti u obzir, pri čemu su relevantne: starije osobe (naročito one starije od 65 godina); osobe sa invaliditetom; žene; deca i mladi (između 15. i 24. godine života); porodice samohranih roditelja; dugoročno nezaposlene osobe; etničke i verske manjine; izbeglice, interno raseljena lica i povratnici; lezbejske, gej, biseksualne, transrodne i interseks osobe (LGBTI); i uopšteno osobe koje žive u krajnjem siromaštvu. [↑](#footnote-ref-4)
5. Član 7.1 Poziva za predloge [↑](#footnote-ref-5)